Огъузларнынъ Кайы боюндан олгъан Османогъуллары, башында Сельчюкълылар тарафындан Анкаранынъ гъарбындаки Къараджадагъ топракъларына ерлештирильди. О вакъытта башларында олгъан Эртугърул Гъази, Византия сынъырында кенардаки бей олып вазифе япа эди. Османогъуллары заман ичинде Сёгут ве Доманични алдылар. Эртугърулнынъ ерине кечкен огълу Осман Гъази, Византиягъа багълы Къараджахисар, Биледжик ве Инегольни фетих этти. Бу арекетлернен 1299-да Османлы Девлетининъ темеллери атылды.